Noordwes-misdadiger sit baie lank | Maroela Media
ŉ Man van Noordwes is tot drie keer lewenslange tronkstraf en ŉ bykomende 251 jaar tronkstraf gevonnis nadat hy aan ŉ string misdade, waaronder moord en verkragting, skuldig bevind is.
Brig. Hangwani Mulaudzi, woordvoerder van die polisie, het gesê Itumeleng Daniel Selekanyo (40) is skuldig bevind aan die moorde op Kealeboga Letebele in 2008 en Gabriel Sekete in 2009. Letebele en Sekete was albei lede van die weermag.
Selekanyo is skuldig bevind aan twee verkragtings. Hy het sy slagoffers beroof nadat hy hulle verkrag het. Selekanyo is ook skuldig bevind aan ŉ string ander misdade, waaronder huisroof, die besit van ŉ ongelisensieerde vuurwapen en ammunisie, ontvoering en ontsnapping uit aanhouding.
Lt.genl. Zukiswa Mbombo, provinsiale polisiekommissaris, het die vonnis verwelkom. “Dit wys duidelik dat toegewydheid, vinnige reaksie en samewerking van die gemeenskap tot die vonnis gelei het. Ons doen ŉ beroep op die gemeenskap om voort te gaan om met die polisie saam te werk en nie die reg in eie hande te neem nie.”
Hoe lank voor hy op parool uitkom ?
Kom ons hoop dis net om die draai, sê so 115 jaar.
Wat word van ons volk se moordenaars verkragterz en die wat ons mense so martel hoekom word daar nie ook swaar strawwe vir hul opgelê nie?